CELEX: 32012R0249
Language: lt
Date: 2012-03-21 00:00:00
Title: 2012 m. kovo 21 d. Komisijos reglamentas (ES) Nr. 249/2012, kuriuo dėl variklinių transporto priemonių ir jų priekabų tipo patvirtinimo, atsižvelgiant į gamintojo identifikavimo plokštelę, reikalavimų iš dalies keičiamas Reglamentas (ES) Nr. 19/2011  Tekstas svarbus EEE

22.3.2012   
            
            
               LT
            
            
               Europos Sąjungos oficialusis leidinys
            
            
               L 82/1
            
         KOMISIJOS REGLAMENTAS (ES) Nr. 249/2012
   2012 m. kovo 21 d.
   kuriuo dėl variklinių transporto priemonių ir jų priekabų tipo patvirtinimo, atsižvelgiant į gamintojo identifikavimo plokštelę, reikalavimų iš dalies keičiamas Reglamentas (ES) Nr. 19/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. liepos 13 d. Europos Parlamento ir Tarybos reglamentą (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (1), ypač į jo 14 straipsnio 1 dalies a punktą,
   kadangi:
   
               (1)
            
            
               Reglamentas (EB) Nr. 661/2009 yra atskiras reglamentas, susijęs su tipo tvirtinimo procedūra, numatyta 2007 m. rugsėjo 5 d. Europos Parlamento ir Tarybos direktyvoje 2007/46/EB, nustatančioje motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (toliau – Pagrindų direktyva) (2);
            
         
               (2)
            
            
               2011 m. sausio 11 d. Komisijos reglamentas (ES) Nr. 19/2011 dėl variklinių transporto priemonių ir jų priekabų tipo patvirtinimo, atsižvelgiant į gamintojo identifikavimo plokštelę ir transporto priemonės identifikavimo numerį, reikalavimų, kuriuo įgyvendinamas Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (3) yra viena iš Reglamento (EB) Nr. 661/2009 5 straipsnio įgyvendinimo priemonių;
            
         
               (3)
            
            
               Reglamentu (ES) Nr. 19/2011 transporto priemonių gamintojams suteikta galimybė identifikavimo plokštelių gamybai naudoti prilipdomas žymas. Siekiant palengvinti minėtų žymų gamybą, kai šiuo tikslu apdorojami duomenys ir žymos spausdinamos elektroniniu būdu, galiojančius techninius reikalavimus būtina priderinti prie šių šiuolaikinių techninių priemonių ypatumų;
            
         
               (4)
            
            
               todėl Reglamentas (ES) Nr. 19/2011 turėtų būti atitinkamai iš dalies pakeistas;
            
         
               (5)
            
            
               šiame reglamente numatytos priemonės atitinka Motorinių transporto priemonių techninio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 19/2011 I priedo A dalis iš dalies keičiama taip:
   
               1.
            
            
               2.2 punktas pakeičiamas taip:
               
                           „2.2.
                        
                        
                           2.1 punkto c papunktyje nurodyto transporto priemonės identifikavimo numerio simbolių aukštis neturi būti mažesnis kaip 4 mm.“
                        
                     
         
               2.
            
            
               Po 2.2 punkto įrašomas šis 2.3 punktas:
               
                           „2.3.
                        
                        
                           2.1 punkte nurodytai informacijai, išskyrus transporto priemonės identifikavimo numerį, žymėti naudojamų simbolių aukštis neturi būti mažesnis kaip 2 mm.“
                        
                     
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. kovo 21 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 200, 2009 7 31, p. 1.
   
      (2)  OL L 263, 2007 10 9, p. 1.
   
      (3)  OL L 8, 2011 1 12, p. 1.